id sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id ms nl id id pl id id ms id id id ms ms id id id ms id id id id ms id ms id ms ms id id ms ms id de id id ms ms id id id id id id id id id ms id id id en id id id id id id id ms ms id su ms id ms id id ms id id id id id ms id id id id id tr id id id ms ms en en en en en id id ms id id en id id jv ms id id it es id id en id ms ms ms ms ms ms
Resepi Donut Sukatan Cawan, Ini Cara Lebih Sihat Tanpa Telur!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Inginkan Resipi Donut Gebu Yang Sihat? Buat Ikut Sukatan Cawan, Tanpa Telur!
Ditulis oleh Fatin Zahra Disemak pada 12/07/2022
Disemak secara perubatan oleh Dr. Joseph Tan
Sedang mencari resepi donut sukatan cawan untuk dicuba di rumah? Jangan risau, anda berada di tempat yang betul!
Donat yang lembut dan gebu merupakan makanan kegemaran ramai orang. Walau bagaimanapun, disebabkan rasanya yang manis, ia bukanlah satu makanan yang sihat.
Selalunya, sebiji donat mempunyai kandungan gula yang sangat tinggi. Manakan tidak, donat selalunya disalut coklat, ditabur gula atau mempunyai inti pelbagai rasa yang sangat manis.
Walaupun ada donat yang dihias dengan buah-buahan, namun makanan ini masih lagi dalam kategori yang tidak sihat.
Akan tetapi, bolehkah kita jadikan donat sebagai makanan yang berkhasiat? Jawapannya, ya!
Jom ikuti penjelasan kami secara lebih lanjut mengenai donat serta bahayanya jika diambil secara berlebihan.
Selepas itu, anda bolehlah cuba resipi donat tanpa letak telur yang kami sediakan pada akhir artikel!
Untuk mendapatkan lebih banyak info tentang Pemakanan Sihat, sila dapatkannya di sini.
Donat: Manisan tinggi kalori, penuh gula!
Siapa yang tidak suka makan donat? Disebabkan rasanya yang manis berlemak, sebiji donat boleh membuatkan sesiapa sahaja jadi terliur.
Walau bagaimanapun, donat yang dijual di kedai roti atau kedai kopi bukanlah pilihan makanan yang terbaik, terutamanya untuk mereka yang sedang berdiet.
Sebiji donat mengandungi antara 230 hingga 400 kalori, bergantung kepada jumlah gula dan inti donat tersebut. Banyak bukan!
Untuk membakar semua kalori ini, anda perlu melakukan senaman berintensiti sederhana selama 30 hingga 50 minit. Sanggupkah anda bersenam selama ini hanya untuk membakar semua kalori dalam sebiji donat?
Boleh meningkatkan risiko sakit jantung
Makan sebiji donat mungkin tidak akan membawa sebarang mudarat. Namun, jarang sekali kita makan HANYA sebiji donat. Selalunya, kita akan makan 2-3 biji. Betul tak?
Kandungan gula dalam donat yang sangat tinggi boleh menyebabkan masalah berat badan berlebihan dan obesiti.
Malah, peningkatan gula dalam darah boleh meningkatkan risiko diabetes, penyakit jantung, rintangan insulin dan juga masalah metabolisme!
Menurut sebuah artikel yang dimuatkan di dalam jurnal Progress in Cardiovascular Diseases, diet tinggi gula boleh meningkatkan tekanan darah dan tahap gula dalam darah.
Dalam masa yang sama, ia akan menyebabkan inflamasi dan meningkatkan kandungan lemak dalam badan.
Lama-kelamaan, diet tinggi gula akan menyebabkan masalah rintangan insulin dan kolesterol tinggi. Ini semua merupakan faktor utama penyakit jantung.
Malah, mereka yang makan terlalu banyak gula mempunyai risiko 3 kali ganda untuk menghidap penyakit jantung!
Jadi, sebelum anda makan donat-donat yang manis itu, fikir dahulu, beebaloikah untuk mengambilnya sebagai pemanis mulut.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Masih teringin makan donat? Cubalah resepi donut sukatan cawan ini
Tidak salah jika kita ingin makan donat sekali-sekala. Malah, sama seperti kek, coklat dan minuman manis yang lain, makan donat boleh membuatkan kita rasa gembira dan kurang stres.
Cara yang terbaik untuk memastikan donat yang dimakan sihat dan tidak memudaratkan adalah dengan memasaknya sendiri di rumah.
Jadi, kami telah siapkan satu resepi donut sukatan cawan yang sihat untuk pembaca:
Donat coklat mudah, tanpa telur, kurang minyak!
Jika anda ingin donat yang mudah dan sihat, cubalah resepi ini.
Resepi donut sukatan cawan ini tidak menggunakan telur. Malah, donut ini juga tidak digoreng tetapi dibakar menggunakan ketuhar.
Jadi ia kurang minyak dan tidak mempunyai banyak kalori. Resepi donut sukatan cawan ini juga hanya mempunyai 125 kalori sahaja, sesuai untuk mereka yang sedang berdiet!
2 ½ cawan tepung naik sendiri.
½ cawan sirap mapel.
¼ cawan minyak kelapa.
1 cawan susu (susu berasaskan tumbuhan adalah yang terbaik).
1 cawan coklat masakan (cair).
Panaskan oven pada 180C. Sapukan minyak pada dulang donat dan tunggu ketuhar panas.
Dalam sebuah mangkuk, ayakkan tepung. Kemudian, letakkan bahan-bahan lain dan campur sehingga terbentuk satu doh.
Gunakan sudu dan masukkan campuran doh tersebut ke dalam dulang. Basahkan tangan dan bentukkan donat. Jangan isikan doh sehingga penuh.
Bakar selama 12-17 minit.
Keluarkan donat dari ketuhar dan biar sejuk selama 10 minit. Selepas sejuk, cicah ke dalam coklat masakan.
Jangan bakar donat terlalu lama. Jika tidak, ia akan mengeras. Jadi, periksa donat anda selepas 12 minit. Gunakan pencungkil gigi untuk periksa sama ada donat betul-betul masak.
Pastikan anda ayak tepung untuk elak adunan menjadi berketul.
Adunan resepi donut sukatan cawan ini sedikit tebal, jadi pastikan tangan anda betul-betul lembap sebelum uli!
Jangan isikan dulang donat sehingga penuh. Jika tidak, ia akan menjadi terlalu kembang dan mungkin akan bersambung dengan donat lain.
Anak Nak Makan Kek Tapi Ada Alahan? Nah, Cuba Resepi Kek Hari Jadi Bebas Gluten!
5 Resepi Jus Buah-buahan Campuran Yang Pasti Sedap Dan Berkhasiat!
Siapa kata donat tidak sihat? Jika anda menyediakannya dengan cara yang betul serta menggunakan bahan-bahan yang berkualiti dan berkhasiat, donat yang dihasilkan akan mempunyai kalori yang lebih rendah.
Tidak salah jika anda ingin makan donat sekali-sekala. Tetapi, lebih baik makan secara sederhana.
Namun, jika anda sangat sukakan donat dan ingin mengambilnya dengan lebih kerap, cubalah resepi donut sukatan cawan kami. Lebih sihat dan kurang minyak!
Hello Health Group tidak menawarkan nasihat perubatan, diagnosis atau rawatan.
Metabolism and weight loss: How you burn calories. https://www.mayoclinic.org/healthy-lifestyle/weight-loss/in-depth/metabolism/art-20046508. Accessed on April 20, 2022.
More Sugar, More Problems. https://www.nm.org/healthbeat/healthy-tips/nutrition/more-sugar-more-problems. Accessed on April 20, 2022.
Sugar: the facts. https://www.nhs.uk/live-well/eat-well/food-types/how-does-sugar-in-our-diet-affect-our-health/. Accessed on April 20, 2022.
The 5 Worst Breakfast Foods for You. https://health.clevelandclinic.org/sluggish-start-the-5-worst-breakfast-foods/. Accessed on April 20, 2022.
The Evidence for Saturated Fat and for Sugar Related to Coronary Heart Disease. https://doi.org/10.1016/j.pcad.2015.11.006. Accessed on April 20, 2022.
Nak Mulakan Diet Eat Clean? Ini 3 Resepi Mudah Dan Simple Untuk 'Beginner'!
Tiada Idea Nak Bagi Anak Makan Apa? Ibu Ayah, Jom Cuba Resepi Mashed Potato!
Ditulis oleh Fatin Zahra Disemak pada 12/07/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.